Diari Oficial de la Generalitat Valenciana


Sumari del DOGV 6956, del 01-02-2013 (2013/863)

RESOLUCIÓ de 17 de gener de 2013, de la Direcció General d'Ordenació, Avaluació, Investigació, Qualitat i Atenció al Pacient, per la qual es renova l'autorització per a extracció d'òrgans i teixits de donants difunts a l'Hospital General Universitari d'Alacant.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6956

Data del DOGV
:   01-02-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/863


Data del document
:   17-01-2013

Organisme emissor
:   Conselleria de Sanitat

Tipus de document
:   Resolució

Descriptors 

:   * establiment hospitalari

RESOLUCIÓ de 17 de gener de 2013, de la Direcció General d'Ordenació, Avaluació, Investigació, Qualitat i Atenció al Pacient, per la qual es renova l'autorització per a extracció d'òrgans i teixits de donants difunts a l'Hospital General Universitari d'Alacant. [2013/863]  
L'Hospital General Universitari d'Alacant va renovar l'autorització per a efectuar extracció d'òrgans i teixits de donants difunts per mitjà de la resolució de la Conselleria de Sanitat de 19 de febrer de 2008.  
  
Juan Antonio Marqués Espí, director de l'Hospital General Universitari d'Alacant, va presentar una sol·licitud de renovació d'autorització per a extracció d'òrgans i teixits de donants difunts de l'Hospital General Universitari d'Alacant amb data 10 de gener de 2013.  
La Direcció General d'Assistència Sanitària i el director del Programa de Trasplantaments de la Comunitat Valenciana informen favorablement sobre la renovació sol·licitada.  
  
Fonaments jurídics  
1. La Direcció General d'Ordenació, Avaluació, Investigació, Qualitat i Atenció al Pacient de la Conselleria de Sanitat és competent en virtut del que disposa l'Orde de 26 de febrer de 2008, de la Conselleria de Sanitat, sobre autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules; el Decret 176/2004, de 24 de setembre del Consell de la Generalitat, sobre autorització sanitària i el Registre Autonòmic de Centres, Servicis i Establiments Sanitaris i el Decret 191/2012, de 21 de desembre, del Consell, pel qual aprova el Reglament Orgànic i Funcional de la Conselleria de Sanitat i es regulen els òrgans de gestió de l'Agència Valenciana de Salut.  
  
2. Es complix el que establix Reial Decret 1723/2012, de 28 de desembre, pel qual es regulen les activitats d'obtenció, utilització clínica i coordinació territorial dels òrgans humans destinats al trasplantament i s'establixen els requisits de qualitat i seguretat, i el Reial Decret 1301/2006, de 10 de novembre, pel qual s'establixen les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans, i el que establix l'Orde de 26 de febrer de 2008 de la Conselleria de Sanitat.  
Vistos els antecedents de fet i preceptes legals mencionats i els altres de pertinent aplicació, resolc:  
Renovar l'autorització per a extracció d'òrgans i teixits de donants difunts a l'Hospital General Universitari d'Alacant. Esta autorització serà vàlida per un període de cinc anys, a partir de la data de la present resolució.  
L'autorització podrà ser revocada en qualsevol moment, si s'alteren o incomplixen els requisits i les consideracions que l'han fet possible. Als efectes de l'activitat que s'autoritza, el centre queda sotmés a la inspecció i control de la Conselleria de Sanitat.  
Esta resolució es notifica als interessats, i se'ls advertix que no esgota la via administrativa i s'hi pot interposar un recurs d'alçada davant del conseller de Sanitat, en el termini d'un mes comptat des de l'endemà de la data de notificació.  
  
València, 17 de gener de 2013.- La directora general d'Ordenació, Avaluació, Investigació, Qualitat i Atenció al Pacient: Teresa de Rojas Galiana.